Predkladacia správa

	Národná rada Slovenskej republiky na svojej 16. schôdzi  prijala uznesenie č. 697/2007, ktorým podľa § 128 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, žiada vládu Slovenskej republiky predložiť Národnej rade Slovenskej republiky správu o súčasnom stave nákladného železničného prepravcu Cargo Slovakia, a. s. a postupe vlády Slovenskej republiky pri zabezpečovaní budúceho rozvoja Carga Slovakia, a. s..
Vláda Slovenskej republiky na svojej 75. schôdzi prijala uznesenie č. 17/2008 k návrhu opatrení na zabezpečenie plnenia uznesenia Národnej rady SR č. 697/2007 prijatého na 16. schôdzi Národnej rady SR, ktorým ukladá ministrovi dopravy, pôšt a telekomunikácií predložiť na rokovanie vlády správu o súčasnom stave nákladného železničného prepravcu Cargo Slovakia, a. s. a postupe vlády Slovenskej republiky pri zabezpečovaní budúceho rozvoja Carga Slovakia, a. s. v termíne do 14. januára 2008.
Predložená správa je systémovo rozdelená do troch častí. V úvode popisuje podnikateľské prostredie Železničnej spoločnosti Cargo Slovakia, a.s. /ZSSK CARGO/, ktoré najvýraznejšou mierou ovplyvňuje hospodársku situáciu spoločnosti. V ďalšej časti popisuje stav ZSSK CARGO – ekonomickú situáciu a  riešenie kľúčových oblastí pre zachovanie si postavenia na liberalizovanom trhu v železničnej nákladnej doprave. V závere popisuje kroky súčasného vedenia spoločnosti, ktoré postupne realizuje a navrhuje kľúčové aktivity vlády SR pre zabezpečenie budúceho rozvoja ZSSK CARGO.
Materiál nebol predložený na medzirezortné pripomienkové konanie, keďže v zmysle čl. 3.1.5. Metodického pokynu na prípravu a predkladanie materiálov na rokovanie vlády SR sa naň uplatňuje výnimka.
Predkladaný materiál nemá finančný, ekonomický, environmentálny vplyv ani vplyv na zamestnanosť a podnikateľské prostredie.